6 ta xususiy bandlik agentligining litsenziyasi vaqtincha to‘xtatildi. Bu haqda Bandlik va mehnat munosabatlari vazirligi xabar bermoqda. Foto: Shutterstock Qayd etilishicha, vazirlikning 2021 yil 7 dekabrdagi tegishli qarorlari bilan quyidagi xususiy bandlik agentliklarining litsenziyalari 10 kun muddatga vaqtincha to‘xtatildi: «Mirai recruitment agency xususiy bandlik agentligi» MChJ;   «Reiwa xususiy bandlik agentligi» MChJ;   «Turon world cooperation xususiy bandlik agentligi» MChJ;   «Priority international xususiy bandlik agentligi» MChJ;   «Specialist group xususiy bandlik agentligi» MChJ;   «Jyonan-staff Business xususiy bandlik agentligi» MChJ. Vazirlik ma’lumotiga ko‘ra, ushbu xususiy bandlik agentliklari Xorijda mehnat faoliyatini amalga oshiruvchi fuqarolarni qo‘llab-quvvatlash hamda ularning huquq va manfaatlarini himoya qilish jamg‘armasida BHMning 8500 baravari miqdoridagi mablag‘larni zaxira sifatida to‘ldirmagan.